Masa a ile a sa Sekatane a sa ile. Letšatši la hlaba la ba la sobela a se a goroga le molaetša wa sellathekeng a sa o romele. Mmagauta a dula ka letšhogo la ba la mo hlolela go gohlomela ga maikutlo. A se nyake go bolela le yo mongwe wa badiredi ka go tseba gore bafana ba Sekatane ba mo dišitše, ba ka tla ba mmoletša, a bontšhwa molomomoswana. O ile a thoma go tshwenyega ge letšatši la bobedi le lona le eya masobelong Sekatane a sa boe. A ipeta pelo a mo leletša, a botšiša gore o sa phetše gabotse na. Sekatane a mmotša gore ba sa le modirong ba tla boa ka letšatši le le latelago. Ngwanenyana a napa a thekga ditho a ipereka. araba dipotšišo tše di amanyago kanegelo le bophelo bja gagwe ka polelo ya ka gae. Kwešiša tlhalošo ka go ngwala ditaba tša maleba (mohlala, go feleletša tšhate).